recursal/SuperWikiNEXT-32B huggingface dataset:
עם מיקי ברקוביץ' מימינו במשחק מול הפניקס סאנס, 1984
**קווין דורנל מגי** (באנגלית: **Kevin Dornell Magee**; ‏24 בינואר 1959 – 23 באוקטובר 2003) היה כדורסלן אמריקאי שכיכב בקבוצת מכבי תל אביב בשנים 1984–1990.

ביוגרפיה
--------

מגי נולד בגארי שבאינדיאנה. גובהו היה 2.03 מטרים. סיים את בית הספר התיכון בעיירה מגנוליה במיסיסיפי.
בתחילת הקריירה שיחק בארצות הברית באוניברסיטת קליפורניה באירוויין ונחשב לאחד השחקנים הטובים במכללה בכל הזמנים. נבחר בסיבוב השני בדראפט בליגת ה-NBA אך לא הצליח לקבל חוזה ועבר לשחק באירופה - עונה בסרגוסה, ספרד, ועונה בקבוצת וארזה האיטלקית. צביקה שרף יצא לאיטליה לגייס אותו והתרשם ממנו למרות שהיה אז פצוע בידו.

מגי שיחק בעמדת הפאוור פורוורד, והתבלט בשליטה ברחבה, בקליטת ריבאונדים רבים, ובקליעה רכה מחצי מרחק. הוא הוביל את קבוצתו להישגים רבים בהם אליפויות לאומיות ושלוש העפלות לשלב גמר גביע אירופה. מגי נחשב לאחד משחקני הכדורסל הזרים הטובים ביותר ששיחקו בישראל אי פעם, אף שלא הצליח להביא את הגביע האירופי לתל אביב. הוא היה אחד השחקנים האהובים ביותר על קהל האוהדים בישראל. קלע בממוצע למעלה מ-20 נקודות למשחק, ולקח מספר רב של ריבאונדים. מגי קלע 2,081 נקודות במדי מכבי תל אביב בגביע אירופה, והוא נמצא במקום השלישי בטבלת הקלעים.
במהלך שהותו בישראל היה פופולרי מאוד ואף הצטלם למספר פרסומות. הוא גם התחבר עם מוטי ארואסטי והגיע לישראל במיוחד להשתתף במשחק הפרידה שערכה מכבי לארואסטי לרגל פרישתו בשנת 1988.

לאחר שעזב את מכבי שיחק בקבוצת סרגוסה הספרדית. שנתיים לאחר מכן שב לשחק בישראל, הפעם במכבי ראשון לציון, שם שיחק עונה אחת.

לאחר מכן פרש ממשחק ושב עם משפחתו לארצות הברית. השתקע בעיירה סאמיט שבדרום-מערב מיסיסיפי, שרוב תושביה שחורים.

חיים אישיים
-----------

היה נשוי למלאני ולשניים היו שלושה ילדים. בזמן ששהה בישראל למדו ילדיו בבית הספר האמריקאי. 
מגי נהרג ב-23 באוקטובר 2003 בתאונת דרכים, בכביש המהיר 55 בדרכו בלילה מן העבודה לביתו, דרומית לעיירה איימיט בלואיזיאנה, כאשר רכבו התנגש ברכב אחר (במרחק של כחצי שעת נסיעה מביתו). בן 43 במותו.

אלמנתו, מלאני, נפטרה מנגיף הקורונה באפריל 2021.

קישורים חיצוניים
----------------

ויקישיתוף מדיה וקבצים בנושא **קווין מגי** בוויקישיתוף
* 

* אתר האינטרנט הרשמי של קווין מגי

* פרופיל, באתר Basketball-Reference

* פרופיל, באתר Sports-Reference

* פרופיל, באתר ליגת העל הספרדית בכדורסל (בספרדית)
* שגיא אלבז, קווין מגי נהרג בתאונת דרכים, באתר ynet, 24 באוקטובר 2003
* ערן סלע, האמת האחת על מספר 13, באתר ynet, 13 באוקטובר 2008
* יוני לב ארי, קווין מגי שלי, רציתי שתדע, באתר ynet, 24 באוקטובר 2008
* יוני לב ארי, אלמנתו של קווין מגי: אנצור את הימים בת"א לעד, באתר ynet, 21 בפברואר 2009

הערות שוליים
------------

1. ↑  רועי כהן, ‏אשתו של קווין מגי מתה אחרי שחלתה בקורונה, באתר ערוץ הספורט, 21 באפריל 2021
**גריגור ואסילב גורב** (בבולגרית: **Григор Василев Гьорев**‏; 6 ביולי 1883, ראדובו, מחוז פרניק – 7 בנובמבר 1942, סופיה, ממלכת בולגריה) היה משפטן, עיתונאי ופוליטיקאי בולגרי, אשר בין 1930–1931 כיהן שר החקלאות ונכסי הלאום בממשלתו של אנדריי ליאפצ'ב. ואסילב נמנה עם בולטי התומכים בתנועת מכבי בולגריה וסייע לה להפוך לתנועת הנוער המובילה בקרב יהודי בולגריה.

קורות חייו
----------

גריגור ואסילב נולד בכפר ראדובו אשר במחוז פרניק. למד משפטים באוניברסיטת סופיה ובהמשך ב-1904 סיים לימודי המשך באוניברסיטת ז'נבה. הוא נקט בקו לאומני בסוגיית מקדוניה וערך את כתב העת אילינדן אשר הדהד את הנרטיב הבולגרי של החבל. הוא הצטרף למפלגת הברית הדמוקרטית של בולגריה בראשות אנדריי ליאפצ'ב, וב-1914, נבחר מטעמה לפרלמנט. ב-1925 נפצע פצעים קשים בפיגוע בכנסיית סווטה נדליה. ב-1930 מונה לשר החקלאות ונכסי הלאום בממשלתו השלישית של ליאפצ'ב, וכיהן שנה בתפקידו.

ב-22 בפברואר 1928 ביקר בסופיה נחום סוקולוב ובין השאר נערכה לו קבלת פנים בפרלמנט הבולגרי על ידי ואסילב אשר כיהן כיושב ראש ועדת החוץ של הפרלמנט.

ב-30 בנובמבר 1928, הוקם ביוזמתם של ואסילב, אברהם תג'ר ושאול מיזאן "ועד בולגריה–ארץ ישראל". בוועד כיהנו פולטיקאים ואישי ציבור בולגריים, הוא עמד בקשרים עם ועדים מקבילים באירופה, וניהל חליפת מכתבים עם נחום סוקולוב וליאו מוצקין.

ב-1930, ביוזמתו של ואסילב אשר כיהן כשר החקלאות, חתמה מכבי בולגריה על הסכם שיתוף פעולה עם ארגון הספורט הבולגרי "יונאק" אשר מדריכיו הדריכו את חניכי "מכבי" והכשירו מדריכים בארגון. נערכו כנסים ואירועי ספורט משותפים ברחבי בולגריה. בתקופה זו הפכה מכבי לתנועת הנוער הגדולה בקרב יהודי בולגריה, פעלו 26 סניפים בערים שונות בבולגריה ובהם נמנו 2,500 חברים שהיו כ-5.5 אחוזים מכלל בני הקהילה.

בין השנים 1931–1936 ערך שני עיתונים אשר הציגו קו פרלמנטרי ימני, תוך התנגדות למגבלות שהוטלו על המערכת הפוליטית על ידי המלך בוריס השלישי לאחר הפיכת הליגה הצבאית של בולגריה. לאחר פרוץ מלחמת העולם השנייה נמנה ואסילב עם המתנגדים להצטרפות בולגריה להסכם התלת-צדדי. ואסילב הלך לעולמו בסופיה ב-1942 והוא בן 59 שנים. בכניסת לביתו בסופיה הותקנה לוחית הנצחה לזכרו.

קישורים חיצוניים
----------------

ויקישיתוף מדיה וקבצים בנושא **גריגור ואסילב** בוויקישיתוף

הערות שוליים
------------

1. 1 2  גריגור ואסילב - ביוגרפיה, באתר sitebulgarizaedno.com (בבולגרית).
2. ↑  אלברט רומנו, **קרן היסוד**, בתוך: אנציקלופדיה של גלויות – יהדות בולגריה, ירושלים, 1967, עמוד 507.
3. ↑  אלברט רומנו, **החיים הציוניים**, בתוך: אנציקלופדיה של גלויות – יהדות בולגריה, ירושלים, 1967, עמודים 381–382.
4. ↑  אלברט רומנו, **אגודות "מכבי" בבולגריה**, בתוך: אנציקלופדיה של גלויות יהדות בולגריה, ירושלים, 1967, עמודים 319–328.
5. ↑  גריגור ואסילב - לוחית הנצחה, באתר registersofia.bg (בבולגרית).

|  |  |  |
| --- | --- | --- |
| **הקודם**:**דימיטר חריסטוב** | **שר החקלאות ונכסי הלאום** 15 במאי 1930 – 14 במאי 1931 | **הבא**:**חריסטו סטאטב** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 119188120
* ISNI: 0000 0001 0903 1848
* LCCN: nr88011621
* VIAF: 54952593
* WorldCat: lccn-nr88011621

 |
**PLOS** (ראשי תיבות באנגלית של **Public Library of Science** – "הספרייה הציבורית למדע" בעבר קוצר כ-PLoS) הוא מיזם תוכן חופשי העוסק בהוצאה לאור של מספר כתבי עת מדעיים בביולוגיה וברפואה.

היסטוריה ופעילות
----------------

הרקע ליוזמה היה הטענה כי עלות הגישה (בין אם פיזית או באופן מקוון) לכתבי עת מדעיים, אותה קבעו מוציאים לאור פרטיים כדוגמת הוצאת אלסוויר, היא גבוהה. התחושה הייתה כי הציבור משלם פעמיים: פעם עבור מימון המחקר ופעם עבור הגישה לתוצאות המחקר. לאור התפתחות האינטרנט ואמצעי ההפצה השונים נראה היה שאין הצדקה למחירים אותם גבו המוציאים לאור. 
תחילתו של מיזם PLOS בשנת 2001 בעצומת אינטרנט אשר הותנעה על ידי שני ביולוגים אמריקנים: פטריק בראון מאוניברסיטת סטנפורד ומייקל אייזן מאוניברסיטת קליפורניה בברקלי. העצומה קראה למדענים להצהיר כי יסרבו בעתיד לפרסם מאמרים מדעיים בכתבי עת הדורשים תשלום מהקוראים. בשיתוף עם הרולד א. ורמוס, חתן פרס נובל לפיזיולוגיה או לרפואה לשנת 1989, הוציאו השניים לאור את כתב העת הראשון בקבוצת PLOS ב-13 באוקטובר 2003. המיזם נתמך בראשיתו על ידי מענק מקרן מיסודם של גורדון ובטי מור שאף תמכה בו בהמשך. 

ארגון PLOS מוציא לאור שבעה כתבי עת מדעיים (נכון לינואר 2013):

* PLOS Biology: כתב העת הראשון; עוסק בנושאי ביולוגיה כלליים.
* PLOS Medicine: נוסד ב-2004; עוסק בנושאי רפואה כלליים.
* PLOS Computational Biology: נוסד ב-2005; עוסק בביולוגיה חישובית.
* PLOS Genetics: נוסד ב-2005; עוסק בגנטיקה.
* PLOS Pathogens: נוסד ב-2005; עוסק בפתוגנים ובפתוגניות.
* PLOS Clinical Trials: נוסד ב-2006; עוסק בניסויים קליניים; אוחד עם PLOS ONE.
* PLOS ONE: נוסד ב-2006; עוסק בנושאי ביולוגיה ורפואה כלליים ויוצא לאור באינטרנט בלבד.
* PLOS Neglected Tropical Diseases: נוסד ב-2007; עוסק במחלות טרופיות "מוזנחות", אשר אינן זוכות לסיקור רב.

כתבי העת של PLOS יוצאים אחת לחודש, באינטרנט ובגרסה מודפסת, והמאמרים שבהם מתקבלים בהליך של ביקורת עמיתים, כמקובל ברובם המוחלט של כתבי העת המדעיים. בכתבי עת מסחריים מכסים כספי המינוי שמשלמים הקוראים חלק ניכר מהוצאות התפעול; ב-PLOS נדרשים מחברי המאמרים לשלם אגרת פרסום. מוסדות וקרנות מחקר רבים מקדישים סכומים מסוימים למדעניהם לפרסום מאמרים ב-PLOS, זאת בשל ההכרה בחשיבות התוכן החופשי במדע.

כל המידע המופיע ב-PLOS, טקסט ותמונות כאחד, מתפרסם תחת רישיון Creative Commons, המאפשר העתקה והפצה חופשיים, ללא קבלת רשות, בתנאי שנזכר המקור.

מאז השקתו של מיזם PLOS זכו כתבי העת שלו, ובמיוחד PLOS Biology, למקום של כבוד בקרב כתבי העת הביולוגיים ולמדד השפעה גבוה.

מטה הארגון נמצא בסן פרנסיסקו.

קישורים חיצוניים
----------------

ויקישיתוף מדיה וקבצים בנושא **PLoS** בוויקישיתוף
* 

* אתר האינטרנט הרשמי של PLoS (באנגלית)
* PLoS, ברשת החברתית פייסבוק

* PLoS, ברשת החברתית אקס (טוויטר)

* PLoS, סרטונים בערוץ היוטיוב

הערות שוליים
------------

1. ↑  New PLOS look | The Official PLOS Blog
2. ↑  למי שייך הידע האנושי? | הידען
3. ↑  Journals | PLOS

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007576396305171
* GND: 10067182-2
* ISNI: 0000 0004 0482 455X
* LCCN: n2003130472
* NKC: nlk20050165066
* VIAF: 150591668
* WorldCat: lccn-n2003130472

 |
**אנה שיפוש** (בהונגרית: **Sipos Anna**;‏ 3 באפריל 1908 – 1 בינואר 1988) הייתה שחקנית טניס שולחן יהודייה-הונגרייה, בעלת 11 מדליות זהב באליפויות עולם בטניס שולחן, 2 ביחידות, 6 בזוגות נשים, עם מריה מנדניאנסקי ו-3 בזוגות מעורבים (2 עם ויקטור ברנה ו-1 עם סטיבן קלן) ובסך הכל 21 מדליות מאליפות העולם בטניס שולחן. 

שיפוש הייתה האישה הראשונה בעולם ששיחקה טניס שולחן כשאחזה את המחבט בסגנון עט.

ביוגרפיה
--------

שיפוש נולדה בסגד. היא הייתה האישה הראשונה בעולם ששיחקה באחיזת המחבט בסגנון אחיזת עט (penhold) עד שנת 1932.

באליפות העולם שנערכה בבודפשט בשנת 1929, זכתה שיפוש ב-3 מדליות, 1 זהב ו-2 ארד. מדליית זהב, בתחרות לזוגות מעורבים עם אישטוון קלן. מדליות ארד, בתחרות ליחידות ובתחרות לזוגות נשים עם מריה מנדניאנסקי. 

באליפות העולם שנערכה בברלין, גרמניה בשנת 1930, זכתה שיפוש ב-3 מדליות, 1 זהב ו-2 כסף. מדליית זהב, בתחרות לזוגות נשים עם מריה מנדניאנסקי. מדליות כסף, בתחרות ליחידות לאחר שהפסידה במשחק הגמר למנדניאנסקי ובתחרות לזוגות מעורבים עם אישטוון קלן.

באליפות העולם שנערכה בבודפשט בשנת 1931, זכתה שיפוש ב-3 מדליות, אחת מכל סוג. מדליית זהב, בתחרות לזוגות נשים עם מנדניאנסקי, מדליית כסף, בתחרות לזוגות מעורבים עם ויקטור ברנה ומדליית ארד, בתחרות ליחידות. 

בשנת 1932 היא שוכנעה לשנות את אחיזת המחבט שלה לשיטה מקובלת, "שייק הנד", והישגיה השתפרו מאוד.

### אלופת עולם ליחידות

באליפות העולם שנערכה בפראג, צ'כיה בשנת 1932, זכתה שיפוש ב-3 מדליות זהב, בתחרות ליחידות לאחר ניצחון במשחק הגמר על אלופת העולם וחברתה לנבחרת מנדניאנסקי, בתחרות לזוגות נשים עם מנדניאנסקי ובתחרות לזוגות מעורבים עם ברנה.

באליפות העולם שנערכה בבאדן, אוסטריה בשנת 1933, זכתה שיפוש ב-3 מדליות, 2 זהב ו-1 ארד. מדליות זהב, בתחרות ליחידות בפעם השנייה ברציפות, בתחרות לזוגות נשים עם מנדניאנסקי ומדליית ארד בתחרות לזוגות מעורבים עם ברנה.

באליפות העולם שנערכה בפריז, צרפת בשנת 1934, זכתה שיפוש ב-3 מדליות, 1 זהב ו-2 כסף. מדליית זהב, בתחרות לזוגות נשים עם מנדניאנסקי ומדליות כסף, בתחרות לזוגות מעורבים עם ברנה ובתחרות הקבוצתית.

באליפות העולם שנערכה באצטדיון ומבלי בלונדון, אנגליה בשנת 1935, זכתה שיפוש ב-3 מדליות, 2 זהב ו-1 כסף. מדליות זהב, בתחרות לזוגות נשים עם מנדניאנסקי בפעם השישית ברציפות, בתחרות לזוגות מעורבים עם ברנה ומדליית כסף, בתחרות הקבוצתית.

שיפוש נפטרה ב-1 בינואר 1988 בבודפשט.

תארים והישגים
-------------

* בשנת 1996 נבחרה שיפוש להיכל התהילה של הספורט היהודי
* בשנת 1993 נבחרה שיפוש להיכל התהילה הבינלאומי של טניס השולחן

קישורים חיצוניים
----------------

* אנה שיפוש, באתר *ITTF* (באנגלית)
* דוד דודסון, השבוע לפני: האנשים שעשו היסטוריה בספורט, באתר nrg‏, 28 בדצמבר 2013

הערות שוליים
------------

1. ↑  אנה שיפוש, באתר היכל התהילה הבינלאומי של טניס השולחן
**אולגה ניקולייבנה בונדרבה** (27 באפריל 1937 - 9 בדצמבר 1991) הייתה חוקרת תורת המשחקים סובייטיית. מחקרה של בונדרבה התמקד במשחקים שיתופיים. תרומתה הידועה ביותר הינה משפט בונדרבה-שפלי.

ביוגרפיה
--------

בונדרבה נולדה בלנינגרד (כיום סנט פטרסבורג) ב-27 באפריל 1937. בגלל מלחמת העולם השנייה, היא עברה לאוקראינה ב-1941–1944. בשנות החמישים בונדרבה סיימה את לימודיה באוניברסיטת לנינגרד, והצטרפה לפקולטה למתמטיקה. פרופסור וורוביוב (אנ'), מחלוצי תורת המשחקים בברית המועצות, משך את עניינה של בונדרבה. הוא הנחה את בונדרבה בעבודת הדוקטורט שלה, שהושלמה ב-1963, ועסקה בליבה של משחק שיתופי. בונדרבה הקדישה את פועלה האקדמי לתורת המשחקים. ב-1984 הוענק לה התואר האקדמי הגבוה ביותר בברית המועצות, *דוקטור נאוק* (אנ'), עבור התזה *"שיטות לפתרון משחקים שיתופיים והיישומים שלהם*".

ב-1972 היא הורחקה מהפקולטה למתמטיקה ונאסר עליה ללמד, בגלל שהתבטאה בעד תלמיד שביקש לעלות לישראל. בעקבות זאת, בונדרבסקי עברה לבצע מחקר בפקולטה לכלכלה (עדיין באוניברסיטת לנינגרד). בעקבות הפרסטרויקה, ב-1989 בונדרבה חזרה ללמד, וחזרה לפקולטה למתמטיקה. כמו כן, החל מסוף שנות השמונים בונדרבה הגבירה את האינטראקציה עם חוקרים מערביים, כולל השתתפות בכנסים בינלאומיים, תרגום מחקרים והצטרפות לאגודה האמריקאית למתמטיקה ולוועדת העורכים של כתב העת האמריקאי היוקרתי *Games and Economic Behaviour* (אנ').

היא הייתה נשואה ללב אלכסנדרוביץ' גורדון, והיו לה שני בנים: מקסים (נ' 1966) וגרגורי (נ' 1974). היא נהרגה בגיל 54 בתאונת דרכים בעת שחצתה את הרחוב בסנט פטרסבורג.

מחקר
----

בונדרבה פרסמה 70 מאמרים וכתבה ספר עיון לקהל הרחב על תורת המשחקים.

התוצאה הידועה ביותר של בונדרבה היא משפט בונדרבה-שפלי, שמתאר תנאי הכרחי ומספיק לקיום ליבה לא-ריקה במשחק שיתופי (בלשון לא מדויקת, באילו משחקים שיתופיים ניתן להגיע למצב שבו לאף שחקן לא משתלם לסטות מהאסטרטגיה שלו). בונדרבה גילתה את התוצאה כחלק מלימודי הדוקטורט שלה, ופרסמה אותה ב-1963 בכתב העת הסובייטי Problems of Cybernetics. המאמר לא תורגם לאנגלית ולא זכה לתשומת לב במערב בשנים שלאחר פרסומו. ב-1967 לויד שפלי גילה באופן עצמאי אותה תוצאה, וכשנודע לו על המאמר של בונדרבה הוא הכיר בקדימות של בונדרבה, ובכך הבטיח שהישגיה יוכרו.

בונדרבה פרסמה מאמרים נוספים רבים שעסקו בתורת המשחקים, רובם ברוסית. היא המשיכה להרחיב את התיאוריה על הליבה של משחקים שיתופיים, אופטימיזציה וקטורית, יחסים בינאריים בתורת המשחקים ועוד.

קישורים חיצוניים
----------------

* אולגה בונדרבה, באתר פרויקט הגנאלוגיה במתמטיקה

הערות שוליים
------------

1. 1 2  Tatiana E. Kulakovskaja, Natalja I. Naumova (with assistance from Joseph V. Romanovsky), Obituary: Olga Nikolajevna Bondareva 1937–1991, **International Journal of Game Theory** 20, 1992-12-01, עמ' 309–312 doi: 10.1007/BF01271127 (באנגלית)
2. 1 2 3 4 5  In memoriam Olga Bondareva (1937—1991) Games and Economic Behavior. — 1992. — 4(2):318—324.
3. 1 2 3 4 5  Wooders, Myrna. "Bondareva, Olga (1937–1991)." The New Palgrave Dictionary of Economics. Second Edition. Eds. Steven N. Durlauf and Lawrence E. Blume. Palgrave Macmillan, 2008. The New Palgrave Dictionary of Economics Online. Palgrave Macmillan. 29 December 2008 doi:10.1057/9780230226203.0144

|  |  |
| --- | --- |
| בקרת זהויות עריכת הנתון בוויקינתונים | 
* GND: 119197421
* ISNI: 0000 0000 1338 6126
* MGP: 198141
* VIAF: 15574513
* WorldCat: viaf-15574513

 |
**מגארה** (**Megara**) היא להקת רוק ספרדית שהוקמה במדריד בשנת 2015, המורכבת כיום מקנזי לובט, ויטי קרוקוטה, טיו רובר בואנו ורפאלה טאצ'ה. הם צפויים לייצג את סן מרינו באירוויזיון 2024 עם השיר "11:11".

קריירה
------

ב-1 ביולי 2015, הלהקה הוציאה את המיני-אלבום הראשון שלה, *Muérase quien pueda*.

ב-23 במאי 2016, הלהקה הוציאה את אלבום האולפן הראשון שלה, *Siete*.

ב-15 בינואר 2018, הלהקה הוציאה את אלבום האולפן השני שלה, *Aquí todos estamos locos*.

ב-1 במרץ 2021, הלהקה הוציאה את המיני-אלבום השני שלה, *Truco o trato (Capítulo I)*.

ב-29 במרץ 2021, הלהקה הוציאה את המיני-אלבום השלישי שלה, *Pink Side*.

ב-13 במאי 2022, הלהקה הוציאה את המיני-אלבום הרביעי שלה, *Truco o trato (Capítulo II)*.

ב-28 באוקטובר 2022, הלהקה הוציאה את אלבום האולפן השלישי שלה, *Truco o trato*.

ב-2023, הלהקה השתתפה בקדם האירוויזיון של ספרד לאירוויזיון 2023, Benidorm Fest 2023 עם השיר "Arcadia". ב-31 בינואר, הלהקה הופיעה בחצי הגמר הראשון של הקדם, בו הגיעה למקום הרביעי עם 111 נקודות. ב-4 בפברואר, הלהקה הופיעה בגמר של הקדם, בו הגיעה למקום הרביעי עם 106 נקודות.

ב-2024, הלהקה השתתפה בקדם האירוויזיון של סן מרינו לאירוויזיון 2024, *Una voce per San Marino* *2024*, לאחר שהשיר לא היה בין 16 השירים שנבחרו ל-Benidorm Fest 2024 על ידי תאגיד השידור הספרדי RTVE.‏ ב-20 בפברואר, הלהקה הופיעה בחצעי הגמר השני של הקדם, שבו לא העפילה ישירות לגמר, אלא העפילה לשלב הזדמנות שנייה, שהתקיים ב-23 בפברואר, ובו נודע כי הלהקה העפילה לגמר. ב-24 בפברואר, הלהקה הגיעו למקום הראשון, ולפיכך הלהקה תייצג את סן מרינו באירוויזיון 2024.



1. ↑  Casanova, Verónica (2023-02-04). "Primera semifinal del Benidorm Fest 2023: Agoney arrasa y Megara da la sorpresa". *RTVE.es* (בספרדית). נבדק ב-2024-02-25.
2. ↑  Casanova, Verónica (2023-02-05). "Blanca Paloma, directa a Eurovisión: resumen de la final de Benidorm Fest". *RTVE.es* (בספרדית). נבדק ב-2024-02-25.
3. ↑  Adell, Daniel (2024-02-15). "Megara publica 11:11, la canción que presentaron al Benidorm Fest y con la que compiten en Una Voce Per San Marino". *eurovision-spain.com* (בספרדית). נבדק ב-2024-02-25.
4. ↑  Youyou (2024-02-23). "San Marino: Megara among 8 "emergent acts" to Una Voce per San Marino final". *wiwibloggs* (באנגלית אמריקאית). נבדק ב-2024-02-25.
5. ↑  "'11:11' won - Megara will represent San Marino in Malmö". *eurovision.tv* (באנגלית). 2024-02-25. נבדק ב-2024-02-25.
6. ↑  "Una voce per San Marino, Bertè arriva seconda. All'Eurovision gli spagnoli Megara". *La Gazzetta dello Sport* (באיטלקית). 2024-02-25. נבדק ב-2024-02-25.
**אין מוצא** הוא שיר שביצע הזמר אדם ויצא לאור בשנת 1987.

רקע
---

את הקריירה כזמר עצמאי החל אדם בצרפת בתחילת שנת 1986, תחת שם הבמה, "כריס לייף". הוא הקליט שלושה שירים באנגלית, שלא קיבלו תשומת לב, ביניהם את השיר "No More Light". את המילים לשיר כתבו והלחינו מיץ' הילר, אנתוני גיבר וסם סימפסון. כששב אדם לישראל, הוא הקליט גרסה שתורגמה לעברית בשם "אין מוצא", על ידי יואב גינאי. השיר עובד על ידי יזהר אשדות, ונכלל באלבום הבכורה של אדם "סוד".

הגרסה בעברית זכתה להצלחה רבה, והשיר נחשב לבין המזוהים ביותר עם הזמר אדם.

אדם סיפר על הוצאת הגרסה העברית לשיר: "כשהגעתי לחופשה בישראל הקלטנו לשם שעשוע את 'אין מוצא' שהוא הגרסה העברית ל-"NO MORE LIGHT"' וזה תפס והצליח".

יואב גינאי סיפר על כתיבת הגרסה העברית לשיר: "בעיני רוחי עלתה ניו יורק שבה למדתי שנתיים קודם לכן". "אין מוצא" נכתב בתוך כמה שעות ומתאר את התפוח הגדול, עיר החטאים מלאת ההזיות והחלומות. הגעתי להקלטה בתל אביב וראיתי איך המילים שלי מושרות בפעם הראשונה. התמלאתי התרגשות".

במצעד השנתי לשנת תשמ"ז (1987) של רשת ג' הגיע השיר למקום השביעי, ואדם זכה בתואר "זמר השנה".

בשנת 2024, גרסת כיסוי של השיר שומשה לפרסומת של בנק לאומי, בביצועו של גל תורן.

קישורים חיצוניים
----------------

* סרטון השיר "אין מוצא" באתר יוטיוב
* מילות השיר "אין מוצא" באתר שירונט

הערות שוליים
------------

1. ↑  נטלי פורטי, ‏אדם: "שכבתי 5 חודשים בבי"ח ולא הצלחתי להרים יד, זה דרש עבודה רוחנית", באתר מעריב אונליין, 27 באפריל 2019
2. ↑  דודי פטימר, ‏הצגת בכורה: 30 שנה אחרי שיצא האלבום, אדם מגלה לנו את הסוד, באתר מעריב אונליין, 17 בדצמבר 2016

| אדם |
| --- |
| דיסקוגרפיה |
| אלבומי אולפן | סוד • מרחוק לרחוק • חופשי • הימים שאנחנו ביחד • סוד האחד • רגעים קטנים • גאולה |
| אלבומי אוסף | פעמיים ביום • אדם – האוסף |
| אלבומי הופעה | *LIVE* זאפה – הלהיטים הגדולים • לייב בגריי 2023 |
| סינגלים | "לא לוקח בקלות" • "הכרזת מלחמה" • "ימים ברקיע" • "אין מוצא" • "בלדה בין כוכבים" • "סוד" • "תמונות" • "נוסע רחוק" • "מצטער" • "היא רוקדת לבדה" • "שקיעה אחת" • "איש עוד לא הכיר אותי" • "מרחוק לרחוק" • "מכור לאהבה" • "איש עוד לא הכיר אותי" • "תפקיד חיי" • "פעמיים ביום" • "עד" • "ברוש" • "לילות אהבה" • "נגד הגורל" • "סוס מעץ" • "מחר יהיה שקט" • "הדברים הכי פשוטים" |
**סטיבן אסטבן קלן** (בהונגרית: **אישטוואן קלן**;‏ 21 במרץ 1912 – 1 במאי 2003) היה טניסאי שולחן יהודי-הונגרי אוסטרלי, בעל 15 מדליות באליפויות עולם בטניס שולחן, מהן 7 זהב, 5 כסף ו-3 ארד. נוסף לכך היה סופר ועיתונאי.

קורות חיים
----------

גלנץ נולד וגדל בבודפשט. 

בין השנים 1919–1936 זכה ב-15 מדליות באליפויות עולם, מהן 7 זהב, 5 בתחרות הקבוצית, אחת עם אנה שיפוש (1929) ואחת עם מריה מנדניאנסקי (1933), 5 כסף ו-3 ארד, אחת מהן אישית (ברלין 1930). 

בשנות ה-30 עבד בפראג כמדריך טניס שולחן על ידי הממסד הצ'כי. ביןם חניכיו היה סטניסלב קולאר אלוף העולם ביחידים (פראג 1936).

בשנת 1937 הוא ערך עם חברו לנבחרת מיקלוש סבדוש מסע ראווה בטניס שולחן, במזרח הרחוק, בדרום אמריקה ובאוסטרליה. בסיום המסע שניהם בחרו להתיישב בסידני לצמיתות.

בשנת 1939 התגייס לצבא האוסטרלי ושרת בגדוד הרגלים האוסטרלי 66 (מודיעין), בגינאה החדשה, הלמהרה, צפון בורנאו, ולבסוף כחיל הכיבוש של חבר העמים הבריטי ביפן. 

עם חזרתו לאוסטרליה עבד בתאגיד השידור האוסטרלי (ABC) כסופר ועיתונאי, וכתב סרטים תיעודיים וסרטים. לאחר מכן, עבד ב-Goodyear כעורך מנהל. שימש כנשיא הסניף בסידני של ארגון הסופרים הבין-לאומי‎ (1985–1975), וחבר באיגוד העיתונאים האוסטרלי. הוא זכה בפרסים על סיפורים קצרים ומחזות שחיבר.

ספריו
-----

* **הצלחה בטניס שולחן** - 1936 מדריך לספורט (1936: מהדורה ראשונה. בריטניה: הוצאת Frederick Warne & Co. Ltd)
* **אני זוכר את הירושימה** - אוטוביוגרפיה 1983

קישורים חיצוניים
----------------

* סטיבן קלן, באתר *Table Tennis Guide* (באנגלית)
שלושת הגבהים במשולש
בגאומטריה, המושג **גובה** מוגדר בהקשר של מצולעים וגוף (גופים אחדים:

* במשולש הגובה הוא האנך היורד מקודקוד המשולש לצלע שמולו (או המשכה).
* בטרפז ובמקבילית הגובה הוא האנך המחבר בין שתי צלעות מקבילות.
* בפירמידה ובחרוט הגובה הוא האנך היורד מהקודקוד לבסיס.
* במנסרה, בגליל, ובחרוט ופירמידה קטומים, הגובה הוא האנך המחבר בין הבסיסים.
* בכיפה הגובה הוא האנך העולה ממרכז הבסיס המעגלי למעטפת הכדורית.

נהוג לסמן קטע זה באות h, מהמילה האנגלית height (גובה).

במשולש
------

שלושת הגבהים במשולש נפגשים בנקודה אחת (זה נובע מהכיוון ההפוך למשפט צ'בה). נקודה זו נמצאת, יחד עם מפגש התיכונים ומפגש האנכים האמצעיים, על ישר אוילר.

אם שני משולשים שווים בשלושת הגבהים שלהם, הם חופפים. אכן, שלושת הגבהים מאפיינים את המשולש באופן הבא: נניח ש-{\displaystyle \ h\_{1},h\_{2},h\_{3}} הם הגבהים לצלעות {\displaystyle \ a\_{1},a\_{2},a\_{3}} במשולש. נסמן {\displaystyle \ T=h\_{1}h\_{2}+h\_{2}h\_{3}+h\_{3}h\_{1}}. אז שטח המשולש הוא {\displaystyle \ S={\frac {(h\_{1}h\_{2}h\_{3})^{2}}{\sqrt {T(T-2h\_{1}h\_{2})(T-2h\_{2}h\_{3})(T-2h\_{3}h\_{1})}}}}, והצלעות הן {\displaystyle \ a\_{i}={\frac {2S}{h\_{i}}}}. 

הזווית בין שני גבהים משלימה לזווית בין הצלעות. ואם {\displaystyle \ \gamma } היא הזווית בין שתי צלעות a,b, אז שטח המשולש הוא {\displaystyle \ S={\frac {1}{2}}\sin(\gamma )ab={\frac {1}{2}}{\frac {h\_{a}h\_{b}}{\sin(\gamma )}}}.

מבין כל המשולשים שהגבהים שלהם לצלעות a,b נתונים, למשולש ישר הזווית (שבו a,b מאונכים) יש השטח המקסימלי. משולש שבו שני גבהים שווים הוא שווה-שוקיים. מבין כל המשולשים שיש להם קודקוד על כל צלע של משולש חד-זווית נתון, המשולש בעל ההיקף הקטן ביותר הוא זה המחבר את עקבי הגבהים (את הבעיה הציע ופתר ג'ובני פניאנו (אנ') ב-1775).

שימושים
-------

במצולעים, הגובה משמש לחישוב השטח:

* שטח המשולש הוא {\displaystyle S={\frac {h\cdot a}{2}}} כאשר a הוא אורך הבסיס לגובה.
* שטח המקבילית הוא {\displaystyle S=h\cdot a} כאשר a הוא אורך הבסיס לגובה. שטח הטרפז הוא {\displaystyle S={\frac {h\cdot (a+b)}{2}}} כאשר a ו-b הם אורכי הבסיסים.

בגופים, הגובה יכול לשמש לחישוב הנפח:

* נפח הפירמידה והחרוט הוא {\displaystyle V={\frac {h\cdot s}{3}}} כאשר s הוא שטח הבסיס ו-h הוא הגובה.
* נפח המנסרה והגליל הוא {\displaystyle V=h\cdot s} כאשר s הוא סכום שטחי הבסיסים ו-h הוא הגובה.
* נפח כיפה שרדיוס בסיסה a וגובהה h הוא {\displaystyle V={\frac {\pi h}{6}}(3a^{2}+h^{2})}.

קישורים חיצוניים
----------------

ויקישיתוף מדיה וקבצים בנושא **גובה** בוויקישיתוף
* גובה, באתר MathWorld (באנגלית)

* גובה משולש, באתר לרגו (LerGO)

הערות שוליים
------------

1. ↑  frustum(אנ')
מינה קשוואר כמאל (1956 - 1987), מייסדת פיאם-י זן
***פיאם- זן*** (בפרסית: پیام زن, "מסר הנשים") הוא מגזין נשים שמתפרסם באפגניסטן על ידי האגודה המהפכנית של נשות אפגניסטן (RAWA)(אנ'). המגזין התחיל כפרסום רבעוני בעל נטיות סוציאליסטיות חזקות בפרסית, פשטו ואורדו והתמקד בזכויות נשים והתנגדות לפונדמנטליזם.
עם הזמן, הוא הפך למקור מרכזי לחדשות על פוליטיקה וחברה באופן כללי יותר.
כעת זהו מגזין מקוון כחלק מ-www.rawa.org.

עמוד השער של הגיליון הראשון
המגזין החל להתפרסם ב-1981. ביוזמתה של מינא כשוואר כמאל והופץ בעיקר על ידי מתנדבי RAWA, לעיתים קרובות תוך סיכון אישי ניכר. בדרך כלל, מתנדבת הייתה מסתובבת בשווקים בפקיסטן ובאפגניסטן עם עותקים של המגזין, וכשזה נודע, נשים יצאו למצוא את המפיצה. פעילות RAWA לרוב לא היו עובדות בעיר הולדתן כדי להימנע מזיהוי ואף רדיפה.

הערות שוליים
------------

1. ↑  Chahryar Adle, Madhavan K.. Palat, Anara Tabyshalieva, **Towards the Contemporary Period: From the Mid-nineteenth to the End of the Twentieth Century**, UNESCO, 2005, p. 547.
2. ↑  Anne E. Brodsky, **With All Our Strength: The Revolutionary Association of the Women of Afghanistan**, Routledge 2003, p. 21-22,
3. ↑  "Payam-e-Zan (Women's Message)", RAWA.
4. ↑  Brodsky, **With All Our Strength**, p. 164.
**בּוֹהִינִיָּה** (שם מדעי: *Bauhinia*. שם נפוץ באנגלית: *Orchid Tree* - עץ הסחלב) הוא סוג של צמחים בעלי פרחים, המונה כ-200 מינים של עצים, שיחים ובני שיח הנפוצים בעיקר בדרום אסיה ודרום-מזרח אסיה. פרחי אחד מהמינים, בוהיניה בלנקיאנה (*Bauhinia blakeana*) הם סמלה הרשמי של הונג קונג. עליו של אותו מין קרויים "העלה החכם", ומשמשים תלמידים בבית הספר כסימניות מסורתיות.

מאפיינים
--------

מרבית הבוהיניות הן עצים בגובה 6 עד 8 מטרים, עם עלווה המתפרשת לרדיוס של 3–6 מטרים. העלים רחבים ובעלי שפה תמימה ומעוגלת, כשטרף העלה גזור פעם אחת באמצעו.

הפרחים בעלי חמישה עלי כותרת, וצבעיהם עשויים להשתנות על פי המין. הגוונים הנפוצים הם ורוד, ארגמן, צהוב וכתום. הפריחה לרוב מתחילה בסוף החורף ויכולה להמשך עד תחילת הקיץ.

כמו כל בני משפחת הקטניות, פירות העץ הם זרעים עגולים הנישאים בתרמיל. זה מבשיל לרוב כחודש לאחר בקיעת הפרחים, ונפתח לאחר ייבושו לפיזור הזרעים.

תהליך ההאבקה של מרבית מיני הבוהיניה מבוצע על ידי ציפורים, כגון צופיות.

על השם
------

בוהיניה נקרא על שם האחים הבוטנאים השווייצריים-צרפתים גספר ויוהאן בוהין.

השם תורגם לעברית כ**בּוֹהִינִיָּה**, על פי האקדמיה ללשון העברית, בוטניקה: צמחי א"י (תש"ו), 1946.

בישראל
------

אף אחד ממיני הבוהיניה אינו צומח בר בישראל. עם זאת הבוהיניה, בפרט המין בוהיניה מגוונת (Bauhinia variegata), הוא עץ נוי נפוץ בערי ישראל. את שני הזנים המתורבתים, הפורחים בוורוד או בלבן, ניתן לראות בשדרות ובגינות ציבוריות. פריחת זנים אלו היא לרוב באביב ובסוף החורף. בנוסף זמינים לשתילה בארץ בוהיניה לבידה (Bauhinia tomentosa), עץ הנושא פרחים צהובים והשיח בוהיניה גלפיני (Bauhinia galpinii) הנושא פרחים ורודים.

עץ בוהיניה פורח בדרום תל אביב

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בוהיניה** |
| ויקימינים טקסונומיה בוויקימינים: **Bauhinia** |

קישורים חיצוניים
----------------

* בוהיניה, באתר ITIS (באנגלית)
* בוהיניה, באתר NCBI (באנגלית)
* בוהיניה, באתר האנציקלופדיה של החיים (באנגלית)
* בוהיניה, באתר Tropicos (באנגלית)
* בוהיניה, באתר GBIF (באנגלית)
* בוהיניה, באתר IPNI (באנגלית)

הערות שוליים
------------

1. ↑  Bauhinia tomentosa בוהיניה לבידה
2. ↑  פיגויה תרבותית, משתלות יגור

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532069405171

 |
**שמחה גואטה** (נולדה ב-14 ביולי 1988) היא דוגמנית למידות גדולות (אנ') ואשת תקשורת ישראלית. וגם סבתא של הלל

ביוגרפיה
--------

גואטה נולדה במשפחה חרדית בבני ברק. יש לה אחות תאומה ואח. היא בתו של איש התקשורת וחבר הכנסת לשעבר מטעם ש"ס, יגאל גואטה.
היא למדה באולפנת צפירה, הייתה בשבט "עמיצור" של בני עקיבא ושרתה במסגרת שירות לאומי של שנתיים במחלקה פנימית א' בבית החולים תל השומר. היא בעלת תואר ראשון במינהל ותקשורת ממכללת רמת-גן. בעבר ניהלה את רשת חנויות הממתקים של משפחתה, "חלומות מתוקים" עד שהתחילה קריירה בטלוויזיה ובדוגמנות.
היא גרושה, ומתגוררת ברמת גן.

קריירה
------

בשנת 2015 השתתפה גואטה בתוכנית הדוקו-ריאליטי "ארבע חתונות", ששודרה בשידורי רשת בערוץ 2, שבין היתר, תיעדה את ההכנות לחתונתה המפוארת.

בשנת 2017 השתתפה בתוכנית הדוקו-ריאליטי "להיות זמרת", ששודרה בערוץ 24.

ב-2018 הופיעה גואטה בצילומים של סופר-פארם ושל מותג האופנה Queen Size, השתתפה בצילומים למותג הפלאס סייז Retema של המעצבת רתם לויתן, וכן בשבוע האופנה, שחרת על דגלו נשים בכל המידות והגילאים, שם היא פתחה את תצוגת האופנה של דרור קונטנטו.

ב-2018 הוציאה סינגל בשם "יש לנו תקווה".

ב-2019 השתתפה בעונת ה-VIP של "הישרדות" ששודרה ברשת 13 והעפילה לגמר.

במרץ 2019 דגמנה שוב בשבוע האופנה תל אביב, ושימשה כפרזנטורית הראשית בתצוגה של דרור קונטנטו.

ביוני 2019 החלה להגיש תוכנית רדיו יומית ברדיו חיפה בשם "מהפכה של שמחה", והתוכנית האחרונה שלה שודרה ב-18 בנובמבר באותה השנה, וכן, הגישה פעמיים בשבוע פינת אוכל בתוכנית "שש - אמנון לוי" בערוץ רשת 13.

בשנת 2021 השתתפה בגולסטאריות המשודרת בערוץ 10 בהוט.

בשנת 2022 ניצחה ב-MKR המטבח המנצח: VIP עונה 3 יחד עם אביה, חבר הכנסת לשעבר, יגאל גואטה. בחנוכה באותה שנה שיחקה בהצגת הילדים "תיבת נח" לצידם של רינת גבאי, טוביה צפיר, ונדב אבקסיס.

קישורים חיצוניים
----------------

* שמחה גואטה, ברשת החברתית אינסטגרם
* שמחה גואטה, במסד הנתונים הקולנועיים IMDb (באנגלית)
* אתר למנויים בלבד סמדר שיר, מוכרחים להיות שמחה, באתר "ידיעות אחרונות", 8 בינואר 2020
* אפרת וכטל, ‏ציפיתי שהיום כבר יהיו לי ילדים. קרו דברים טובים אחרים, באתר ‏מאקו‏, 5 בינואר 2023

הערות שוליים
------------

1. ↑  ערן סויסה, שמחה גדולה, באתר ישראל היום, 10 במאי 2019
2. ↑  סמדר שיר, שמחה מתפרצת, באתר ynet, 21 ביוני 2017
3. ↑  דינה חלוץ, כוכבת הריאליטי והבת של הח"כ שהתפטר מש"ס: 'הותקף בגללי', באתר Xnet‏, 2 באוקטובר 2017
4. ↑  איתי יעקב, קימורים לפורים: דוגמנית הפלאס סייז התחפשה לנשים גדולות מהחיים, באתר Xnet‏, 28 בפברואר 2018
5. ↑  יעל ביר-כץ, שמחה גואטה: "שאף אחד לא יבלבל את המוח ויגיד שריחמו עליי. אין רחמים בהישרדות", באתר ynet, 12 ביולי 2019
6. ↑  שבוע האופנה 2019 גם למידות גדולות, באתר onlife
7. ↑  תחיה ברק, ‏"אמרו עלי וואו, היא התפרסמה, וואו, עלה לה. אבל אני יודעת שאכלתי הרבה חרא בדרך", באתר ‏מאקו‏, 24 באוקטובר 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007402113605171
* VIAF: 38154921232563590075
* WorldCat: viaf-38154921232563590075

 |
**Wonder Boy** (בעברית: **וונדר בוי**) היא סדרת משחקי וידאו אשר נוצרו על ידי SEGA ופותחה על ידי חברת Westone Bit Entertainment בשנות השמונים והתשעים.

על אף שחברת SEGA היו הבעלים של הזכויות על שמות הדמויות בסדרת המשחקים, חברת "Westone Bit Entertainment" היו בעלי הזכויות על גל האספקטים האחרים במשחק, וכך חברת "Westone Bit Entertainment" הגיעו להסכם עם חברת "Hudson Soft" אשר דרכו הם יצרו דמויות חדשות וכותרים חדשים והמירו את המשחקים האלה לקונסולות המתחרות של SEGA. הגרסה המוכרת ביותר היא "Adventure Island" אשר זכתה להצלחה מסחרית גדולה אף יותר מאשר משחקי וונדר בוי המקוריים בסגה ובארקייד. בישראל מוכרת בעיקר סדרת משחקי ה-"Adventure Island" אשר יצאה בעיקר במערכת הפאמיקום.

עלילה
-----

גיבור המשחק בסדרת "Wonder Boy" הוא ילד מערות המכונה "וונדר בוי" שצריך להציל את אהובתו טניה מהמכשף הרשע.

גיבור המשחק בסדרת "Adventure Island" ילד מערות ששמו מאסטר היגינס (שגם אותו מכנים "וונדר בוי") בעל שער ארוך וכובע לבן שמסעתיו באיי האוקיינוס נועדו להציל את חבריו הדינוזאורים מהמפלצות ובמשחקי ההמשך הוא צריך להציל את חברתו שנחטפה על ידי חייזרים.

משחקי המחשב והקונסולות
----------------------

במשך השנים נוספו גרסאות שונות למשחק שהתפתחו במרוצת השנים יחד עם התפתחות קונסולות המשחקים:

### סדרת משחקי וונדר בוי

סדרת משחקים זו יצאה למערכת הסגה ולארקייד.

* Wonder Boy - יצא בשנת 1986.
* Wonder Boy in Monster Land - יצא בשנת 1987.
* Wonder Boy III: Monster Lair - יצא בשנת 1988.
* Monster World II - יצא בשנת 1991.
* Wonder Boy V: Monster World III - יצא בשנת 1994.

### סדרת משחקי Adventure Island

סדרת משחקים זו יצאה למערכת הנינטנדו.

* Adventure Island - יצא בשנת 1986.
* Adventure Island II - יצא בשנת 1991.
* Super Adventure Island - יצא בשנת 1992.
* New Adventure Island - יצא בשנת 1992.
* Super Adventure Island II - יצא בשנת 1993.
* Adventure Island III - יצא בשנת 1992.
* Adventure Island IV - יצא בשנת 1994.
* Adventure Island: The Beginning - יצא בשנת 2009.

קישורים חיצוניים
----------------

* אודי יוגב, משחק להורדה: Wonder Boy, באתר ynet, 22 ביוני 2007

  


| סגה |
| --- |
| קונסולות נייחות | SG -1000 • Sega Master System • Sega Mega Drive/Genesis • Sega Dreamcast • Sega Saturn |
| קונסולות ניידות | סגה גיים גיר • ג'נסיס נומד • סגה ויז'ן |
| סדרות דגל | goldan axe • Alex kid • Wonder Boy • Sonic The Hedgehog • Streets of Rage |
| שונות | קבוצת סוניק |
| art=Apple |
**נולה** (**Nola**) היא עיר באיטליה בנפת נאפולי, מחוז קמפניה. העיר ממוקמת בשפלה שבין הר וזוב לרכס הרי האפנינים. ישנם הרבה כלבים שקרואים על שם העיר.

היסטוריה
--------

נולה נחשבת לאחד מהיישובים העתיקים בחבל קמפניה. בסביבתה נמצאו עדויות להתיישבות כבר בתקופת הברונזה, בסביבת 1650 לפנה"ס, ביישוב שננטש לאחר התפרצות של הווזוב באותה תקופה. העיר נוסדה מחדש על ידי האטרוסקים במאה השישית לפנה"ס, ועם עלייתם של שבטי הסאמניטים נקשרה עימם בברית.

בתקופת מלחמות הסאמניטיות עברה העיר לצידם של הרומאים.
במלחמה הפונית השנייה, ניסה חניבעל לכבוש את נולה שלוש פעמים, בשנים
216, 215 ו-214, אך התקפותיו כנגד הכוח הרומאי בפיקוד מרקוס קלאודיוס מרקלוס נהדפו פעם אחר פעם. 

במלחמת האיטלקים ברומא כבש המפקד האיטלקי גאיוס פאפיוס מוטיליוס את נולה בעורמה בשנת 90 לפנה"ס והציע ל-2000 חיילים רומאים ששהו בה לעבור למחנהו. העיר נשארה כיס התנגדות סאמניטי עד תום המלחמה. סולה, שצבאו צר על העיר במשך זמן רב, נאלץ מכורח הנסיבות לחזור לרומא, ונולה לא הוכנעה אלא בשנת 80.
בעת מרד ספרטקוס, בשנת 73, הייתה נולה אחת מהערים שנכבשו על ידי המורדים.

מאוחר יותר הפכה העיר למושבה רומית, ואוגוסטוס מצא בה את מותו בשנת 14. מאות שנים מאוחר יותר הפכה העיר למוקד עלייה לרגל לצליינים נוצרים לאחר שפאולינוס מנולה קבע בה את מקום מושבו והקים בה דיוקסיה.

בשלהי תקופת האימפריה הרומית נכבשה העיר ונבזזה על ידי המלך הוויזיגותי אלאריק הראשון בשנת 410, המלך הונדלי גאיזריק ב-453, ועל ידי שבטים סרקנים במאה התשיעית. במאה החמש עשרה נכבשה על ידי שארל הראשון, מלך נאפולי וסיציליה וחשיבותה ירדה מאוד לאחר רעידת אדמה שפקדה אותה.

בפומפיי הסמוכה נקרא אחד משערי העיר שער נולה, ואחד מהרחובות המרכזיים נקרא דרך נולה (Via di Nola).

העיר כיום
---------

אחד מהמפורסמים בילידי העיר הוא ג'ורדאנו ברונו, הידוע גם כג'ורדאנו נולאנו.

קישורים חיצוניים
----------------

ויקישיתוף מדיה וקבצים בנושא **נולה** בוויקישיתוף
* 

* אתר האינטרנט הרשמי של נולה (באיטלקית)
* נולה, באתר אנציקלופדיה בריטניקה (באנגלית)

הערות שוליים
------------

1. ↑  מקור: שצמן, תולדות הרפובליקה הרומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550521605171
* GND: 4117905-5
* LCCN: n82006637
* NKC: ge879803
* VIAF: 148389667
* WorldCat (עם VIAF): 148389667

 |
**בית הכנסת הגדול** (באנגלית: **The Great Synagogue**) בלונדון היה בית כנסת אשכנזי אשר היווה במשך מאות שנים המרכז הרוחני של הקהילה היהודית-אשכנזית בלונדון, אחת הקהילות הוותיקות והגדולות של יהדות אנגליה. בית הכנסת נחרב במהלך הבליץ על לונדון במלחמת העולם השנייה.

היסטוריה
--------

רב בית הכנסת, יוסף צבי הרץ צופה בהריסות בית הכנסת לאחר הפצצתו על ידי הגרמנים
בית כנסת ראשון בלונדון לאחר שיבת היהודים לאנגליה ב-1655 מאז שגורשו ממנה ב-1290, נבנה ב-Duke's Place סביבות שנת 1690 במימונו של בנימין לוי. בערך לאחר שש שנים ייסדו היהודים במקום גם בית קברות יהודי.

בראש השנה ה'תפ"ב, ספטמבר 1722, נחנך מבנה חדש לבית הכנסת, אשר בנייתו מומנה בעזרת 2,000£ שתרם איש העסקים משה ארט, אחיו של הרב הראשי לאנגליה דאז הרב אהרון הרט. בניין גדול יותר בעיצובו של ג'ורג' דאנס האב נחנך כעבור 44 שנים, באוגוסט 1766. 

בין השנים 1788-1790 שוב נבנה בית הכנסת מחדש, ועמד על תילו למעלה ממאה וחמישים שנה. על ניהול התרומות להקמת בניין זה הייתה ממונה ג'ודית' הרט לוי, אחותם של הרב אהרון ומשה הרט. התקציב להקמת הבניין היה הפעם 4,000£. האדריכל, ג'יימס ספילר, עיצב את המבנה בסגנון קלאסי המזוהה עם ג'ון אדם.

בית הכנסת נחרב בהפצצות הגרמנים על לונדון במלחמת העולם השנייה ב-10 במאי 1941.

קישורים חיצוניים
----------------

ויקישיתוף מדיה וקבצים בנושא **בית הכנסת הגדול** בוויקישיתוף
* The Great Synagogue – בית הכנסת ב-Jewish Communities and Records - UK
* בית הכנסת הגדולה (לונדון), דף שער בספרייה הלאומית

הערות שוליים
------------

1. ↑  Gerald David Black, **Jewish London : an illustrated history**, Derby : Breedon Books Pub, 2003, עמ' 25

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261901205171
* LCCN: n80008754
* VIAF: 268734658
* WorldCat: lccn-n80008754

 |
**ניקולאי לָזָרֵבִיץ' גִיזִיס** (ברוסית: **Николай Лазаревич Гизис**; ‏23 בנובמבר 1916 - 18 ביולי 1987) היה יהודי סובייטי שעוטר בשלוש הדרגות של עיטור התהילה על פועלו כחייל בצבא האדום במהלך מלחמת העולם השנייה.

ביוגרפיה
--------

גיזיס נולד בשם **נחמן** בעיירה מז'יבוז' למשפחת פועלים יהודים. הוא סיים ארבע שנים של בית ספר ועבד כפועל בקולחוז העיירה.

גויס לצבא האדום ב-1937 ליחידת מרגמות, והשתתף לראשונה בקרבות ביוני 1941 ובספטמבר אותה השנה השתתף בקרבות הגנה על הומל. בחורף לקחה יחידתו חלק בקרב על מוסקבה ובקיץ הועבר להגן על סטלינגרד. נפצע בהתקפת נגד של הסובייטים ב-23 בנובמבר 1942. לאחר שחזר מבית החולים הוא מונה למפקד ברגימנט המרגמות מס' 224, שם המשיך לשרת עד סוף המלחמה.

במהלך קרב קורסק על סמך ידיעותיו חוסלו עשרות מוקדי ירי ומרגמות ועל פועלו עוטר במדליית העוז. בהמשך השתתף בשחרור נפת אוריול והמחוזות המזרחיים של הרפובליקה הסובייטית הסוציאליסטית הבלארוסית. באוגוסט 1943 במהלך צליחת נהר דסנה נפגע בצידו המערבי. לאחר חזרתו מבית חולים בפברואר 1944 צלח את נהר דנייפר על קרח בסמוך לעיר רוגצ'וב. בהמשך אותה השנה שחרר עם יחידתו את הרפובליקה הבלארוסית.

באוגוסט 1944 בהגעת הכוחות לנהר ויסלה חצה אותו באזור פולאווי יחד עם שני אנשי קשר, ובמהלך מתקפה בה חיסל שני לוחמים ותפס שניים נוספים בשבי זיהה שתי יחידות מרגמות ושלוש נקודות אש שנוטרלו. על כך קיבל עיטור התהילה מדרגה השלישית.

את עיטור התהילה מדרגה שנייה קיבל על כיתור יחידה גרמנית גדולה במהלך ינואר-פברואר 1945 במהלך מבצע מתקפה ורשה-פוזנן שבו זיהה יחידות אש ומרגמות רבות ובעצמו חיסל ברימונים עמדת מכונת ירייה מבוצרת ב-14 בפברואר.

נהייה למעוטר בכל הדרגות עיטור התהילה כאשר במהלך הקרב על ברלין ב-16 באפריל סמוך לעיירת לבוס הקרובה לפרנקפורט על האודר קידם את היחידות בכ-3 קילומטרים במידע שהשיג על נקודות האש. זיהה שש נקודות כאלו ותותח נגד טנקים, נפגע והסכים להתפנות רק לאחר התקדמות חייל הרגלים.

שוחרר מן השירות ב-1945 וחזר לעיר פרוסקורוב. בהמשך עבד כמנהל בתי מלאכה לציירי הרפובליקה האוקראינית בנפה, היה סגן מנהל פארק התרבות בעיר והקים בית ציירים בעיר חמלניצקי.

ב-1970 היה בין הראשונים שקיבל אות 25 השנים הניצחון במלחמת העולם השנייה ישירות ממרשל אנדריי גרצ'קו.

נפטר ב-18 ביולי 1987 מאירוע לב. נקבר בשדרת התהילה בעיר.

הערות שוליים
------------

1. ↑  דף על שמו באתר "גיבורי המדינה" (רוסית)
2. ↑  סמואיל שומאחר, "בכיסוי הכבוד שקיבל בקרב..." (רוסית)
מוטות בו יפניים
ה**מוט** - מקל ארוך וגלילי מחומר קשיח, לרוב עץ או מתכת - משמש מאז שחר האנושות ככלי נשק, ולרוב כאמצעי לחימה לא קטלני. יתרונותיו של מוט הלחימה הם פשטותו, רב-שימושיותו וזמינותו: שכן כל מקל ארוך מספיק, כגון מוט הליכה או מקל רועים, יכול לשמש כנשק בעת הצורך. מהמוט הפשוט התפתחו מוטות שמחודדים בקצה אחד ומהם החנית, הרומח, הכידון ומגוון נשקי מוט המאופיינים בסוגים רבים של להבים וראשי קרב בקצה שלהם.

המוט הוא נשק רווח באמנויות לחימה ובפרט באלו שמוצאן ביפן, סין ומזרח אסיה. ביפן המוט נקרא "בו" - Bō (אנ') ואורכו הוא כ-6 שאקות (180 ס"מ). אמנות הלחימה במוט נקראת בוג'וטסו. המוט משמש גם ככלי לחימה בוו-שי ("קונג פו"), כולל נזירים, בשל היותו פשוט וגם כלי המשמש לשימושים שלווים ואזרחיים שאינם אלימים.

באירופה של ימי הביניים והרנסאנס, מוט לחימה נקרא Quarterstaff (אנ') ואורכו הוא 6–9 רגל (1.8–2.7 מטרים). לעיתים הקצוות שלו מחוזקים בציפוי מתכת.

בתרבות המודרנית, המוט אינו נפוץ ככלי נשק אך מופיע ביצירות בדיוניות רבות - בעיקר קומיקס וקולנוע - כנשקם של נינג'ות, נזירי שאולין, גיבורי-על ולעיתים גם נבלי-על. בין הדמויות הידועות שמוט הוא נשקן העיקרי נמנות: דונטלו מצבי הנינג'ה, גמביט מהאקס-מן, ג'ון הקטן מסיפורי רובין הוד,
שגיאות פרמטריות בתבנית:מקורות   
פרמטרי חובה [ נושא ] חסרים 


טרריום מבוקר אקלים, עם צמחים בתוכו
**טרריום** הוא מְכָל זכוכית אטום שמכיל בתוכו אדמה וצמחים, וניתן לפתוח אותו לתחזוקה כדי לגשת אל הצמחים בפנים. עם זאת, טרריות יכולות להיות גם פתוחות לאוויר ולא להיות אטומות. טרריות נשמרות לרוב כחפצי נוי או קישוט. טרריות סגורות מייצרות סביבה ייחודית לגידול צמחים, שכן הקירות השקופים מאפשרים לחום ולאור לחדור. המיכל האטום בשילוב החום הנכנס לטרריה מאפשר יצירת מחזור מים בקנה מידה קטן, מכיוון שהלחות מהאדמה ומהצמחים מתאדה בטמפרטורות הגבוהות שבתוך המיכל. אדי מים אלו מתעבים על דפנות מיכל הזכוכית, ולבסוף מטפטפים חזרה לצמחים ולאדמה שמתחת. פעולה זו תורמת ליצירת סביבה אידיאלית לגידול צמחים עקב אספקת מים מתמדת, ובכך מונעת מהצמחים להתייבש. בנוסף לכל, האור העובר בזכוכית השקופה של המיכל מאפשר לצמחים בפנים פוטוסינתזה, היבט חשוב מאוד בגידול הצמחים.

היסטוריה
--------

הטרריה הראשונה פותחה על ידי הבוטנאי נתנאל בגשוו וורד בשנת 1842. לוורד היה עניין להתבונן בהתנהגות חרקים ובמקרה השאיר את אחת הצנצנות ללא השגחה. נבג שרך בצנצנת גדל, נבט לצמח, וצנצנת זו הביאה לטרריה הראשונה. המגמה התפשטה במהירות בעידן הוויקטוריאני בקרב האנגלים. במקום טרריה, זה היה ידוע כמקרה וורדיאני. וורד שכר נגרים לבנות את ארונותיו הוורדיאניים כדי לייצא צמחים בריטים לסידני, אוסטרליה. לאחר חודשים של טיול, הצמחים הגיעו למצב טוב ומשגשג. באופן דומה, צמחים מאוסטרליה נשלחו ללונדון באותה שיטה ווורד קיבל את הצמחים האוסטרלים שלו במצב מושלם. הניסוי שלו הצביע על כך שניתן לאטום צמחים ללא אוורור ולהמשיך לשגשג.

טרריה סגורה
-----------

זני צמחים טרופיים, כמו טחבים, סחלבים, שרכים וצמחי אוויר, מוחזקים בדרך כלל בתוך טרריות סגורות בגלל התנאים הדומים לסביבה הלחה והמוגנת שבאזורים הטרופיים. שמירה עליהם בצורה אטומה מאפשרת זרימת מים. ניתן לפתוח את החממה אחת לשבוע כדי להסיר עודף לחות מהאוויר מדפנות הזכוכית. הדבר נעשה על מנת למנוע צמיחה של עובש או אצות העלולים לפגוע בצמחים ולצבע את צידי הזכוכית. יש להשקות מדי פעם את הטרריה, היעדר עיבוי על קירות הטרריום או כל קמלת הצמחים מהווה אינדיקטור לכך שהטרריום דורש מים. טרריה סגורה דורשת גם תערובת אדמה מיוחדת כדי להבטיח תנאי גידול טובים וגם להפחתת הסיכונים לנזק מיקרוביאלי. אמצעי נפוץ הוא 'כבול לייט', תערובת של אזוב כבול, ורמיקוליט ופרלייט. על התערובת להיות סטרילית על מנת להימנע מחדרת מיקרובים שעלולים להזיק.

קישורים חיצוניים
----------------

ויקישיתוף מדיה וקבצים בנושא **טרריום** בוויקישיתוף
* טרריום, באתר אנציקלופדיה בריטניקה (באנגלית)
**ציפור לבנה: סיפור פלא** (באנגלית: **White Bird: A Wonder Story**) הוא סרט קולנוע אמריקאי שיצא לאקרנים ב-2024 בבימויו של מארק פורסטר, עם אריאלה גלזר, לאונרדו שוורדט והלן מירן בתפקידים הראשיים.

הצילומים נערכו ברובם בעיירה קוטנה הורה בצ'כיה.

התסריט מבוסס על ספר בשם זה מאת ר"ג' פלאסיו משנת 2019. העלילה מתרחשת בעיקר במלחמת העולם השנייה והיא תוארת בפלשבקים.

השחקן ברייס גייזר משחק באותו תפקיד בו שיחק בסרט "פלא" ב-2017.

תקציר העלילה
------------

ג'וליאן (ברייס גייזר) הוא נער בן 15 שמתחיל לימודים בבית ספר תיכון חדש בניו יורק לאחר שגורש מבית הספר הקודם בגלל התעללות בנער עם פנים מעוותים (עלילת הסרט פלא).

סבתו שרה בלום (הלן מירן) מגיעה מפריז כדי להשיק תערוכת ציורים שלה. היא יודעת מדוע גורש ג'וליאן ומנסה להחדיר את הצורך ברגש חמלה לגבי אנשים השונים ממנו.

היא מספרת לו על חייה כנערה מתבגרת בתקופת השואה בצרפת.

בכיתתה היה ילד צולע בשם ז'וליין (לאונרדו שוורדט) שהיה נעזר בקב לאחר שלקה בפוליו. כל התלמידים (כולל היא) לעגו לו ובראשם וינסנט שאותו שרה העריצה וציירה אותו במחברתה למרות שהיה אנטישמי.

כשנכנסו הגרמנים לכפר הם עצרו את הוריה. אביה (ישי גולן) הצליח להמלט ואימה נשלחה לאושוויץ ונספתה שם. שרה הצליחה להימלט ברגע האחרון וניצלה בעזרת ז'וליין ומשפחתו שהחביאו אותה אצלם במשך כל המלחמה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ברייס גייזר | ג'וליאן |  |
| הלן מירן | שרה | סבתא |
| אריאלה גלייזר | שרה בלום |  |
| אורלנדו שוורדט | ז'וליין בומייה |  |
| ג'יליאן אנדרסון | ויויאן בומייה |  |
| ג'ו סטון-פיוינג | זאן פול בומייה |  |
| פטסי פראן | מילי פטיג'ין | מורה |
| ישי גולן | מקס בלום |  |
| אוליביה רוס | רוז בלום |  |
| סטיוארט מק'גארי | כומר | מנהל בית הספר |
| ג'ם מתיוס | וינסנט | פשיסט צרפתי |
|

קישורים חיצוניים
----------------

* "ציפור לבנה: סיפור פלא", במסד הנתונים הקולנועיים IMDb (באנגלית)
* "ציפור לבנה: סיפור פלא", באתר Rotten Tomatoes (באנגלית)
* "ציפור לבנה: סיפור פלא", באתר Metacritic (באנגלית)
* "ציפור לבנה: סיפור פלא", במסד הנתונים הקולנועיים KinoPoisk (ברוסית)
* קדימון ליונה לבנה, באתר יוטיוב
* ביקורת על הסרט, באתר home theater
**מוחמד אבראהים סרור** (בערבית: **محمد ابراهيم سرور**; 1967 – אפריל 2024) היה חלפן הכספים לבנוני. גופתו נמצאה ירויה ב-9 באפריל בכפר בית מרי השוכן מזרחית לביירות בירת לבנון, לאחר שהוא הוכרז נעדר כשבוע.

ביוגרפיה
--------

מוחמד סרור נולד ב-1967. עבד כחלפן כספים. בשנת 2019 הוטלו עליו סנקציות על ידי ארצות הברית בגין העברת עשרות מיליוני דולרים ממשמרות המהפכה האיראניים דרך חזבאללה לזרוע הצבאית של חמאס, וכן באשמת מתן תמיכה כספית, חומרית וטכנולוגית לזרוע הצבאית של חמאס. על פי פרסומים לא רשמיים, מאז 2018 "המוסד" ניסה להתנקש בחייו.

### ההתנקשות בחייו

ב-9 באפריל 2024 סרור נמצא ירוי בווילה בכפר בית מרי השוכן מזרחית לביירות. על פי הדיווחים בגופו נמצאו 6 קליעים שנורו משני אקדחי גלוק ואותרו במטבח הדירה כשהם מושרים בחומר ניקוי שנועד להעלים ראיות. על פי דיווח של סוכנות הידיעות AP, סרור פותה להגיע לבית של אישה בכפר, ובהגיעו לשם נורה ונהרג. לטענת ערוץ אלמיאדין הלבנוני, טרם הריגתו סרור עבר חקירה כשידיו קשורות והמתנקשים בו היו "בקשר ישיר עם אנשים בתל אביב".

לצד גופתו אותר סכום כסף גדול, עובדה ששללה את האפשרות שמדובר בשוד. לטענת העיתון הלבנוני אלמיאדין, "המוסד" עומד מאחורי ההתנקשות.

הערות שוליים
------------

1. ↑  ספיר ליפקין, ‏דיווח: חוסל בידי המוסד חלפן כספים שסייע לאיראן ולחמאס, באתר ‏מאקו‏, 10 באפריל 2024
2. ↑  פותה להגיע לביתה של אישה - ונורה 6 פעמים: כך חוסל בכיר חיזבאללה בביירות, באתר מעריב אונליין, 10 באפריל 2024
3. ↑  רועי קייס, דיווח: הלבנוני שחוסל על ידי המוסד ליד ביירות עבר עינויים קשים, באתר כאן – תאגיד השידור הישראלי, 10 באפריל 2024
4. ↑  שחר קליימן, "סכום גדול אותר בבית": כך חוסל "הכספומט" הלבנוני של חמאס, באתר ישראל היום, 10 באפריל 2024
הלוגו הקודם של המשחק
**League of Legends** (בתרגום חופשי לעברית: **ליגת האגדות**; נקרא גם בקיצור **LoL**) הוא משחק "זירת קרב מרובת משתתפים" (MOBA), שיצא לאור ב-27 באוקטובר 2009 על ידי מיכה גורפינקל. המשחק מבוסס על הרחבת-מעריצים שפיתחו יוצריו קודם למשחק DotA. המשחק חינמי ומבוסס על מודל Freemium. ניתן לשלם ולרכוש הרחבות קוסמטיות למשחק, אך לא עזרים המקנים יתרון. המשחק צבר פופולריות רבה מאז יציאתו וביולי 2012 הפך למשחק המחשב המשוחק ביותר בעולם.

משחקיות
-------

League of Legends או בקיצור LoL, הוא משחק זירת קרב מקוונת מרובה משתתפים (MOBA) בו השחקן שולט בדמות ("champion") עם סט של יכולות ייחודיות לכל דמות שונה. נכון לשנת 2023, יש למעלה מ-160 דמויות במשחק. במהלך המשחק, השחקן צובר רמות על ידי צבירת נקודות ניסיון (XP) באמצעות הריגת אויבים. ניתן לרכוש פריטים כדי להגביר את כוחם של השחקנים, והם נקנים עם זהב, ששחקנים צוברים לאורך זמן. ניתן להרוויח זהב על ידי הריגת המניונים של הקבוצה היריבה, שחקנים אחרים או מבני הגנה ("Turrets") של הקבוצה היריבה. במצב המשחק הראשי, Summoner's Rift, יש 2 קבוצות כל אחת בעלת חמישה שחקנים, כאשר לכל שחקן בכל קבוצה יש את התפקיד: Top, Jungle, Mid, Bot, Support לכל תפקיד יש דרך שונה לשחק ודמויות מסוימות שמתאימות לו וחלק במפה שעליו הוא צריך להגן. פריטים נרכשים דרך תפריט חנות הזמין לשחקנים רק כאשר הדמות שלהם נמצא בבסיס הקבוצה. הקבוצה המנצחת היא הקבוצה שהרסה את המבנה הראשי של הקבוצה השניה, שנמצא באמצע הבסיס של הקבוצה השניה. 

המשחק כולל שתי מפות קבועות בהן ניתן לשחק: Summoner's Rift ו-Howling Abyss.

קיימים מספר מצבי משחק שונים לחלק מהמפות, אך בכולם מטרת המשחק זהה ורק כמות השחקנים או מהלך המשחק משתנה בהתאם. בנוסף לשתי המפות הקיימות, מתווספות לעיתים מפות זמניות כחלק מאירועים במשחק. בעבר כלל המשחק עוד מצבי משחק קבועים, כגון: The Crystal Scar, אך בשל היותו פחות פופולרי מהשאר, הוסר ב-2016. כמו כן המפה: Twisted Treeline ששמשה בעבר למשחק יחסית מהיר של 3 נגד 3, גם כן הוסרה.

ראו גם
------

* World of Warcraft
* DotA
* StarCraft
* זירת קרב מרובת משתתפים (MOBA)

קישורים חיצוניים
----------------

ויקישיתוף מדיה וקבצים בנושא **League of Legends** בוויקישיתוף
* 

* אתר האינטרנט הרשמי של League of Legends (בסינית)

* אתר האינטרנט הרשמי של League of Legends (באנגלית)
* League of Legends, ברשת החברתית פייסבוק

* League of Legends, ברשת החברתית אקס (טוויטר)

* League of Legends, ברשת החברתית אינסטגרם

* League of Legends, ברשת החברתית טיקטוק

* League of Legends, סרטונים בערוץ היוטיוב
* League of Legends, באתר PCGamingWiki (באנגלית)

הערות שוליים
------------

1. ↑  Riot Games' League Of Legends Officially Becomes Most Played PC Game In The World באתר המגזין הכלכלי פורבס, 11.7.2012.
2. ↑  League of Legends most-played PC game – Report באתר gamespot,‏ 11.7.2012.

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5719722
* BnF: cb17032434n (data)
* VIAF: 6876149416769889730007
* WorldCat (עם VIAF): 6876149416769889730007

 |